PATVIRTINTA

Klaipėdos “Šaltinėlio“ mokyklos-darželio direktoriaus 2014 m. spalio 14 d.

įsakymu Nr. V-66

PRITARTA

Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo 2014 m. spalio 13 d. įsakymu Nr.ŠV1-288

**klaipėdos „ Šaltinėlio“ mokyklOS-darželiO** **NEFORMALIOJO vaikų švietimo ELEMENTARIŲ MATEMATINIŲ VAIZDINIŲ FORMAVIMO PROGRAMA „MAŽŲJŲ MATEMATIKA“**

1. **BENDROSIOS NUOSTATOS**

1. Švietimo tiekėjas – Klaipėdos „Šaltinėlio“ mokykla-darželis, įregistruota Juridinių asmenų registre, kodas 290419110. Teisinė forma – biudžetinė įstaiga. Grupė – bendrojo lavinimo mokykla, tipas - mokykla-darželis.

2. Įstaigos buveinės adresas - Bangų g. 14, LT- Klaipėda. El. pašto adresas: saltinelis.klaipeda@gmail.com.

3. Programos pavadinimas – Klaipėdos „Šaltinėlio“ mokyklos-darželio neformaliojo vaikų švietimo elementarių matematinių vaizdinių formavimo programa „Mažųjų matematika“ (toliau – programa).

4. Programos rengėjai: direktoriaus pavaduotoja ugdymui Elena Mockuvienė, neformaliojo švietimo pedagogė Lena Novikovienė.

5. Programos koordinatorius - direktorė Margarita Gaučienė.

6. Programos trukmė – vieneri mokslo metai. Programos turinys koreguojamas pagal poreikį.

7. Programos apimtis - vieneri mokslo metai.

8. Programos dalyviai - ikimokyklinio (3-5 m.) amžiaus vaikai.

1. **UGDYMO PRINCIPAI**

9. Kūrybiškumo - vaiko santykis su aplinka formuojamas visame ugdymo (si) procese, kur svarbu ne žinių kiekis, bet sugebėjimas jas kūrybiškai panaudoti.

10. Bendravimo ir bendradarbiavimo- glaudus bendradarbiavimas su šeima, ugdant gebėjimą vaikui prisitaikyti prie kintančių situacijų, spręsti problemas, priimant kompleksinius sprendimus, įvairiais būdais skatinant jų saviugdą; ryšių su ikimokyklinėmis ir kitomis įstaigomis sustiprinimas, dalijantis patirtimi ir informacija, kuriant bendrus projektus, organizuojant renginius.

11. Tęstinumo- ugdymo turinio derinimas ir progreso numatymas su grupių pedagogais, adaptacinio laikotarpio palengvinimas, atkreipiant dėmesį į vaiko turimą patirtį ir gebėjimų lygį;

1. **TIKSLAI IR UŽDAVINIAI**

12. Programos tikslas - padėti vaikams lavinti jų asmeninius kūrybinius gebėjimus, tenkinti vaikų pažinimo, lavinimosi ir saviraiškos poreikius.

13. Programos uždaviniai:

13.1. ugdyti gebėjimą skirti bendrųjų požymių: spalvų, formų, dydžių požymius daiktuose;

13.2. išsiaiškinti matų, svėrimo, ilgio, laiko požymius;

13.3. mokintis daiktų kiekio skaičiavimo, matavimo, lyginimo

13.4. padėti įgyti bendravimo, matematinio mąstymo įgūdžių;

14. Programa įgyvendinama pagal iš anksto sudarytą lankomumo grafiką.

1. **UGDYMO METODAI. TURINYS. PRIEMONĖS**

15. Ugdymo metodai: didaktinis bei konstruojamieji žaidimai, pokalbis, modeliavimas pratybos su žaidybiniais elementais (vaikai klasifikuoja, lygina sudarydami eiles, skaičiuoja, matuoja, apibendrina, analizuoja pavyzdį, brėžinį arba paveikslą ir pagal jį konstruoja savo kūrinį).

16. Programos turinys, naudojamos priemonės:

|  |  |  |  |
| --- | --- | --- | --- |
| Eilės Nr. | Sritis | Turinys | Priemonės |
| 16.1.  16.2.  16.3.  16.4.  16.5.  16.6. | Kiekis ir skaičius  Dydis  Geometrinės figūros  Orientavimasis erdvėje  Orientavimasis laike  Konstravimas | Mokyti vaikus skaičiuoti iki 10.  Formuoti skaičių sąvokas iki10.  Mokyti lyginti gretimus skaičius ir nustatyti jų tarpusavio ryšius bei santykius remiantis konkrečių daiktų grupėmis.  Formuoti supratimą, jog skaičius nepriklauso nuo skaičiavimo krypties, daiktų didumo, išdėliojimo atstumo ir tvarkos.  Supažindinti su kiekine skaičiaus sandara iš vienetų: 5 – tai 1,1,1,1 ir dar 1.  Supažindinti su skaitmenimis nuo 1 iki10.  Supažindinti su 0 sąvoka.  Mokyti dėlioti skaičių seką.  Vartoti kelintinius skaitvardžius  Supažindinti su monetomis iki 10.  Ugdyti supratimą apie dydį.  Mokyti matuoti daiktų, ilgį, plotį, aukštį, storį.  Mokyti matuoti skystų ir birių medžiagų tūrį, naudojant įvairaus didumo sąlyginius matus. Formuoti supratimą, kad matavimo rezultatas priklauso nuo sąlyginio mato didumo.  Mokyti dėlioti daiktus didėjančia ir mažėjančia tvarka pagal ilgį, plotį, aukštį, storį, dydį.  Ugdyti supratimą apie daiktų formą.  Supažindinti su skritulio, kvadrato, stačiakampio, rutulio, kubo formos daiktais.  Formuoti supratimą apie keturkampį ir jo požymius.  Mokyti rasti aplinkoje atitinkamos formos daiktų.  Mokyti dalyti skritulį, kvadratą, stačiakampį į 2 ir 4 dalis.  Ugdyti sugebėjimą orientuotis erdvėje.  Padėti veikti pagal auklėtojos nusakytas sąlygas, judėti nurodyta kryptimi, keisti ją.  Mokyti nusakyti daikto padėtį kito daikto atžvilgiu.  Mokyti orientuotis plokštumoje.  Ugdyti subjektyvų laiko tėkmės pojūtį.  Mokyti skirti paros dalis. Supažindinti su savaitės dienų pavadinimais  Mokyti pasakyti kuri diena šiandien, kuri buvo vakar, kuri bus rytoj.  Supažindinti su atskirų laiko tarpų trukme.  Konstravimas iš smulkių ir stambių statybinių detalių pagal pavyzdį, nurodytą temą, sąlygas bei pagal vaiko sumanymą | „Kronta“ leidyklos LOGICO mokymo priemonės „ Raskime ir sujunkime“, „ Kiekis ir skaičiai“, „ Skaičiai iki 20“ ( I- II dalis), padalinamosios ir demonstracinės skaitmenų kortelės, lentelės skaičių kaimynams rasti, kortelės skaičiavimui su atitinkamu daiktų kiekiu iki 10, kortelės su dviem juostelėm daiktų lyginimui pridėjimo būdu, kortelės su prisiūtomis sagomis bei skylutėmis - skaičiavimui lytėjimo būdu, kortelės su įvairiai išdėstytais daiktais, maišeliai su akmenėliais, monetos, didaktiniai stalo žaidimai „Skaičių nameliai“, Spalvotieji Kjuiznerio skaičiai, „ Memo puzzle“, „50 žaidimų“, medinės spalvotų skaičių dėlionės, „ Skaičiai su peliuku“, pačios sukurtos didaktinės priemonės“ Žydinti pieva“, „ Rūbeliai“, „ Rask atsakymą“, Izraelio gamybos didaktinės priemonės: „Linksmi skaičiai“,  „ Pritaikyk matematiką“, kambarėlyje esantys įvairios paskirties žaislai skaičiavimui, atskaičiavimui bei daiktų grupių sudarymui.  Djenešo geometrinių figūrų rinkiniai, „ Kronta“ leidyklos LOGICO mokymo priemonės „ Loginiai žaidimai“, „ Saugus eismas“, juostelės skirtingo pločio vienodo ilgio ir atvirkščiai, skirtingo ilgio pagaliukai, skirtingo aukščio ir storio ritiniai, skirtingo storio ir dydžio medžiai, skirtingų dydžių 4 spalvų kvadratai ir skrituliai, kortelės su skirtingo ilgio ir pločio juostelėmis, paveikslėliai priešingų dydžių sąvokų ugdymui, skirtingo svorio maišeliai, įvairūs matai birioms ir skystoms medžiagoms matuoti, įvairios birios medžiagos, įvairios juostelės - matai ilgiui matuoti.  Įvairios geometrinės figūros demonstravimui, skirtingo didumo ir įvairių spalvų padalijamosios geometrinės figūros, dėžutės su įvairiomis geometrinėmis figūromis, „ Tangram“, kortelės – vaizdeliai iš geometrinių figūrų, kortelės su įvairių formų daiktais, kortelės su įvairių daiktų piešiniais ir jų siluetais, „ Kronta“ leidyklos LOGICO mokymo priemonė „ Formos ir kiekiai“, Izraelio gamybos priemonės: „Įstatyk figūrėlę“,„ Figūros“, liniuotės su įvairių geometrinių figūrų išpjovomis,  Kambarėlio aplinka ir joje esantys žaislai, įvairios dėlionės, užduočių knygelė „ Loginės užduotys vaikams ir suaugusiems“ ( leidėjas – personalinė firma „ Rideksas“), užduotėlės iš „ Užduočių kraitėlės“, užduotėlės iš žurnaliuko „ Penki“ - „Rask skirtumus“ |

1. **PASIEKIMAI IR JŲ VERTINIMAS**

17. Ikimokyklinukų pasiekimai ir pažanga fiksuojama po kiekvieno užsiėmimo „ Loginio mąstymo ir eksperimentavimo“ kambarėlio lankomumo žurnale. Šio vertinimo tikslas - fiksuoti ugdymo procese dalyvavusių vaikų įsisavinimo, žinių bei pasiekimų lygį ir numatyti tolesnes ugdymo gaires, būdus, metodus ir priemones atskiriems vaikams. Informacija apie vaikų pasiekimus, pažangą tėvams bus pateikiama individualių pokalbių, grupių susirinkimų metu.

18. Įgyvendinus programą vaikai įgis matematinio mąstymo įgūdžių, sugebės skirti daiktus pagal požymį, formą, spalvą, dydį, mokės skirti paros dalis, išmoks savaitės dienų pavadinimus, orientuosis laike. Suvoks skaitmenis, skaičių pateikimo būdus ir ryšį tarp skaičių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Klaipėdos „Šaltinėlio“ mokytojų tarybos

posėdžio 2014 m. rugpjūčio 29 d.

protokoliniu nutarimu (protokolo Nr. 3 )

NAUDOTA LITERATŪRA

1. Dodge D.T. ir kt. Ikimokyklinio amžiaus vaikų kūrybiškumo ugdymas. Vilnius: Presvika, 2007.

2. Engelbert Gressl. Ugdykime vaikus žaisdami. Logikos ugdymas 4-6 m. vaikams. Vilnius: Presvika, 2004.

3. Лиштван. З. В. Конструирование. Москва: Просвещение, 1981.

4. Leušina A. Elementarių matematikos vaizdinių formavimas ikimokykliniame amžiuje. Kaunas, „Šviesa“, 1978.

5. Metodinės rekomendacijos ikimokyklinio ugdymo programai rengti. Vilnius: Švietimo aprūpinimo centras, 2006;

6. Metodikos metmenys „Vaiko asmenybės ugdymas ikimokykliniame amžiuje‘. Klaipėda, 1997.